Lav et referat af nedenstående tekst:

Tekst:
Bekymringen ovenpå weekendens terroraktion er også nået til Nordjylland, hvor Nordjyllands Politi har opgraderet deres beredskab. Politiet holder særligt øje med Aalborg Lufthavn og færgehavnene i Hirtshals og Frederikshavn. - Vi er gået i det, der hedder forhøjet beredskab. Det vil sige, at så pudser vi vores planer af, og vi er klar til at sætte ind med grænsekontrol, og derudover kører vi nogle tryghedsskabende patruljer rundt omkring, siger vagtchef ved Nordjyllands Politi Poul Badsberg. Nordjyllands Politi arbejder ud fra, at tilsvarende former for terror også kan ske i Aalborg, men ifølge Poul Badsberg er der ingen grund til ekstra bekymring. Alligevel opfordres alle borgere til at ringe, hvis de ser noget unormalt. - Nordjyderne skal selvfølgelig også være ekstra årvågne, og de skal også lytte til, hvad politiet siger, hvis de kommer i kontakt med politiet, for vi er selvfølgelig også mere oppe på mærkerne, siger Poul Badsberg.

Referat:
Nordjyllands Politi har forhøjet beredskabet efter weekendens terroraktioner i København, og patruljeringen er øget.